Public procurement notice: Contract Notice
Published: 2023-06-07
Buyer: HUS-yhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2023-08-23

Technical requirements: Hankinnan kohteena on hemodialyysipalvelun tuottaminen HUSin ostamana palveluna sitä tarvitseville potilaille.
Palveluntuottaja toimii yksityisestä terveydenhuollosta annetun lain (152/1990) mukaisesti. Hemodialyysipalvelu tuotetaan Palveluntuottajan henkilöstöresursseilla, laitteilla ja toimitiloissa, pois lukien lääkäripalvelut, jotka toteutetaan palvelukuvauksen mukaisesti. Palveluntuottaja vastaa palvelussa annettavasta Tilaajan määräämän hoidon toteutuksesta, hoidon vaatimista tiloista ja välineistä sekä muista hoidon edellyttämistä palveluista.
Hankintaan sisältyy kaksi (2) Palveluntuottajan hoitoyksikköä eli SAT-yksikköä, joissa hoidetaan Tilaajan hemodialyysipotilaita. Tarkemmat SAT-yksiköiden vaatimukset on määritelty jäljempänä tässä tarjouspyynnössä ja hankintasopimuksen liitteissä. Sopimuksen alkaessa palveluun siirretään noin 200-230 potilasta.
Palveluntuottajan on varauduttava palvelun tarpeen muuttumiseen ja potilasmäärän mahdolliseen vaihteluun sopimuskauden aikana. Lisäksi Palveluntuottajan tulee huomioida, että palvelukuvauksessa kuvatut lomadialyysit eivät saa vaarantaa HUSin potilaiden hoitoa. Kyseiset dialyysit tulevat HUSin kanssa sovitun kiintiön lisäksi.
Hankintaan sisältyvät lisäksi HUSin koulutusdialyysiyksikköön sijoitettavat dialyysikoulutustoimintaan liittyvät laitteet ja tarvikkeet koulutusdialyysejä varten.  Koulutusdialyysiyksikköön sijoitetaan vähintään viisi (5) Palveluntuottajan omistamaa koulutuslaitetta. Lisäksi Palveluntuottajalla tulee olla vähintään yksi (1) varalaite.
Hankinnan tarkoituksena on ostaa hemodialyysipalveluita siltä osin, kun sen tarvetta ei pystytä täyttämään tai se ei ole tarkoituksenmukaista täyttää Tilaajan omilla resursseilla. Hemodialyysipalvelun tavoitteena on tarjota potilaille korkeatasoista, potilaslähtöistä ja korkealla ammattitaidolla suoritettua hemodialyysihoitoa oikea-aikaisesti mahdollisimman lähellä kotia. Toiminta halutaan turvata myös poikkeustilanteissa.
Palvelun tarkempi kuvaus on esitetty tarjouspyynnön liitteessä 2 Palvelukuvaus. Sopimusehdot on esitetty tarjouspyynnön liitteissä 3 Hemodialyysipalvelujen laitteiden ja tarvikkeiden sopimusehdot ja 4 Sopimusluonnos.
Sopimus on voimassa seitsemän (7) vuotta, minkä jälkeen sopimus on voimassa toistaiseksi. Palveluntuottaja voi kirjallisesti irtisanoa toistaiseksi voimassa olevan sopimuksen 12 kuukauden irtisanomisaikaa noudattaen. Tilaaja voi kirjallisesti irtisanoa toistaiseksi voimassa olevan sopimuksen kuuden (6) kuukauden irtisanomisaikaa noudattaen. Ilmoitus irtisanomisesta voidaan tehdä myös ennen määräaikaisen sopimuskauden päättymistä, jolloin sopimuksen voimassaolo päättyy aikaisintaan määräaikaisen sopimuskauden päättymispäivänä.
Hankinnan ennakoitu kokonaisarvo (alv 0 %) on noin 7 000 000 euroa vuodessa eli noin 49 000 000 euroa varsinaisen sopimuskauden eli seitsemän (7) sopimusvuoden aikana. Kyse on arviosta eikä hankintayksikkö sitoudu ilmoitettuihin euromääriin tai tarjouspyynnössä ilmoitettuihin arvioituihin potilasmääriin. Lopulliset tilausmäärät voivat olla ilmoitettua suurempia tai pienempiä.
Sopimus ei tuota Palveluntuottajalle yksinoikeutta palvelun tuottamiseen Tilaajalle. Tilaaja voi potilaskohtaisista tai lääketieteellisistä syistä hankkia pieniä määriä palveluja tai tuotteita muilta kuin valitulta Palveluntuottajalta.
Mikäli hankinnan kohteena olevan toiminnan tarve kasvaa tai muuttuu taikka valittu Palveluntuottaja ei pysty osoittamaan Tilaajan tarpeita vastaavia palveluja tai tuotteita taikka palvelujen tai tuotteiden laatu tai vasteajat eivät vastaa sovittua, pidättää Tilaaja oikeuden hankkia hankintalain mukaisesti kilpailuttamalla tai muulla tavoin tarpeitaan vastaavaa lisäpalvelua tai lisätuotteita.
Vaatimuksena on, että palveluntarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot.
Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.